„De două zile am primit spre studiere copia dosarului 393-P-2013 (cazul ”Bica”). De la bun început am afirmat că nu am participat la ședința din 15.03.2011 la care s-a decis depăgubirea incriminată deoarece am participat în județul Brașov la diverse evenimente comemorative cu ocazia zilei maghiarilor de pretudindeni. În urma analizei am constatat că același lucru rezultă chiar și din actele din dosar! Totuși, contrar tuturor dovezilor strânse chiar de ei, procurorii au continuat să susțină vinovăția mea, mi-au comunicat calitatea de inculpat. Mai mult, au cerut încuviințarea arestării mele preventive!”, a scris el pe Facebook, unde publică și documente care, în opinia sa, îi dovedesc nevinovăția.

„Consider ambele cazuri îndreptate împotriva mea (cel al Colegiului Reformat Szekely Miko și acest nou caz) ca fiind injuste, nelegale și politice, care afectează profund drepturile fundamentale ale omului, dreptul la proprietate. Afirm că în România este grav afectat statul de drept, siguranța cetățeanului în sfera drepturilor constituționale”, mai scrie parlamentarul.